Eurovision Song Contest 1968

13. Eurovision Song ContestDatum6. Abrëll 1968StadLondon (Groussbritannien)GebaiRoyal Albert HallGewënnerMassiel (Spuenien)Zuel vu Länner17Nei Participatiounen KengModeratiounKatie BoyleInterval Act London-Impressionen a Bild an TonOfstëmmungsreegelA jiddwer Land souzen zéng Jurymemberen. Jiddwer Member huet mat engem Punkt fir een Titel ofgestëmmt.

Den 13. Eurovision Song Contest (offiziell den Eurovision Song Contest) war de 6. Abrëll 1968 a Groussbritannien. Organiséiert gouf d'Eurovisioun dat Joer an der Royal Albert Hall zu London. Presentatrice war d'Katie Boyle.

D'Zuel vun de Länner ass bei 17 bliwwen.

Et war dat éischt Joer datt d'Sendung vu 7 Länner a Faarf iwwerdroe gouf obwuel nach net vill Leit d'Méiglechkeet hate fir se faarweg ze gesinn.

Eng Sängerin war scho virdrun eng Kéier dobäi, d'Isabelle Aubret fir Frankräich 1962, déi deemools gewonnen hat.

D'Reegel fir d'Ofstëmmung war d'selwecht wéi dat Joer virdrun: An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. D'Resultater goufen telefonesch an ëffentlech op London iwwermëttelt.

Déi éischt Plaz krut d'Vertriederin vu Spuenien, d'Massiel mat nëmmen 1 Punkt Virsprong virum Cliff Richard (Groussbritannien). Déi drëtt Plaz krut d'Isabelle Aubret, déi fir Frankräich ugetruede war. Et war déi éischt Kéier datt Spuenie gewonnen hat. Bei der Widderhuelung um Enn vun der Sendung huet si d'Lidd an enger zweesproocheger Versioun gesongen (Spuenesch an Englesch).

Dat spuenescht Lidd sollt ursprénglech eigentlech vum Joan Manuel Serrat gesonge ginn. Well deen awer drop insistéiert huet fir et op katalounesch ze sangen, ass en duerch d'Massiel ersat ginn. De Franco-Regime hat a Spuenien déi Zäit aner Sproochen ausser Spuenesch verbueden.

 Klassement 
 Plaz  Land  Interpret  Titel  Punkten 1.  Spuenien  Massiel  La, la, la  29 2.  Groussbritannien  Cliff Richard  Congratulations  28 3.  Frankräich  Isabelle Aubret  La source  20 4.  Irland  Pat McGeegan  Chance of a Lifetime  18 5.  Schweden  Claes-Göran Hederström  Det börjar verka kärlek, banne mej  15 6.  Däitschland  Wencke Myhre  Ein Hoch der Liebe  11 7.  Belsch  Claude Lombard  Quand tu reviendras  8 7.  Monaco  Line & Willy  À chacun sa chanson  8 7.  Jugoslawien  Luci & Hamo  Jedan dan  8 10.  Italien  Sergio Endrigo  Marianne  7 11.  Portugal  Carlos Mendes  Verão  5 11.  Lëtzebuerg  Chris Baldo & Sophie Garel  Nous vivrons d'amour  5 13.  Éisträich  Karel Gott  Tausend Fenster  2 13.  Schwäiz  Gianni Mascolo Ringe-dinge-ding  2 13.  Norwegen  Odd Børre  Stress  2 16.  Holland  Ronnie Tober  Morgen  1 16.  Finnland  Kristina Hautala  Kun kello käy  1

 Um Spaweck 
 Eurovision.tv
 Eurovision.de
 diggiloo.net

 Wien (Éisträich) 100px Madrid (Spuenien) ESC 1967 Eurovision Song Contest ESC 1969

1968
Kategorie:Musek 1968